На основу чл. 27 став 5 и чл. 106 став 1 Закона о стечају („Службени гласник Републике Србије“, бр.104/09 и 83/2014) и Нациналног стандарда бр.5 о начину и поступку уновчења имовине стечајног дужника , стечајни управник стечајног дужника Агенција за лиценцирање стечајних управника – Центар за стечај, као стечајни управник стечајног дужника

СТЕЧАЈНА МАСА ПК „СПАСОЈЕ СТЕЈИЋ“АД У СТЕЧАЈУ

НОВИ КНЕЖЕВАЦ

ОБЈАВЉУЈЕ

ПОЗИВ ПОВОДОМ ДАВАЊЕ ПОНУДА РАДИ ОДАБИРА НАЈБОЉЕГ ПОНУЂАЧА 

за

Пружање услуга процене вредности имовине СТЕЧАЈНА МАСА ПК“СПАСОЈЕ СТЕЈИЋ“ АД НОВИ КНЕЖЕВАЦ У СТЕЧАЈУ  из Новог Кнежевца, МБ 27009140 и то:

· процене ликвидационе вредности непокретне имовине коју чини:

двособан број посебног дела 23 на петом спрату  стамбене зграде за колективно становање број згаде 1, која се налази у Новом Кнежевцу у улици Трг Моше Пијаде број 6 и која је саграђена на парцели број 958 , уписане у листу непокретности 4527 к.о.Нови Кнежевац;

· достављања објашњења на захтев стечајног управника, односно лица ангажованог од стране стечајног управника, у погледу обављене анализе.
1.   Предмет пројекта

Предмет пројекта су услуге  у спровођењу стечајног поступка.

Стечајна маса стечајнг дужника ПК „Спасоје Стејић“ад у стечају из Новог Кнежевца, спроводи поступак избора најбољег понуђача за пружање услуга процене вредности имовине стечајног дужника и позива заинтересоване понуђаче који испуњавају услове наведене у овом позиву да доставе своје понуде. 

2.
Сврха пројекта

Сврха пројекта је да се на основу анализе која буде обављена, створе услови за продају имовине стечајног дужника. Стварање услова за продају имовине стечајног дужника подразумева:

· процену ликвидационе вредности имовине стечајног дужника,

· достављање објашњења на захтев стечајног управника, односно лица ангажованог од стране стечајног управника, у погледу обављене анализе,

Све напред наведено у складу са одредбама Закона о стечају и Националним стандардом бр. 5 о начину и поступку уновчења имовине стечајног дужника („Службени гласник Републике Србије“, бр. 13/2010).

Резултати пројекта ће бити основ за доношења одлуке стечајног управника о начину продаје стечајног дужника и висини ликвидационе вредности имовине стечајног дужника.

3.
Методе анализе

Понуђач са којим се закључи уговор,  анализе ће вршити на основу одредби Закона о стечају и Националним стандардом бр. 5 о начину и поступку уновчења имовине стечајног дужника, користећи методе прописане овим прописима. Неопходно је да се у анализи примене оне методе које су у складу са Међународним стандардима процене и Националним стандардом бр. 5 о начину и поступку уновчења имовине стечајног дужника, које омогућавају исказивање ликвидационе вредности имовине стечајног дужника.

4.
Извештај о процени

По завршетку посла, понуђач је дужан да припреми и достави детаљан извештај у писменој форми, који ће садржати следеће:

1) предмет процене,

            2 ) датум процене,,

            3 ) закључак о процењеној ликвидационој вредности имовине стечајног дужника,

            4) претпоставке и ограничавајуће услове,

5.
Рок за извршење посла

Рок за извршење наведених послова, који ће детаљније бити регулисани уговором, износи 15 дана од дана потписивања уговора са најбољим понуђачем.

6.
Услови конкурисања

Понуду за учествовање може поднети сваки понуђач који испуњава услове у смислу квалификационих захтева, утврђене од стране наручиоца, и то:

· да је регистрован за обављање одговарајуће делатности код надлежног органа;

· да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

· да располаже довољним кадровским и техничким капацитетом за вршење услуга из понуде:

· да  има одговарајућу лиценцу Инжењерске коморе Србије и Решење о упису у регистар сталних судских вештака за област грађевинарства – приложити копију лиценце и решење

7.
Информације за понуђаче

Заинтересовани понуђачи, односно овлашћени представници, могу понуде поднети и предати најкасније закључно са 15.08.2022. године,  на адресу повереника стечајног управника, Зрењанин, ул. Трг Др Зорана Ђинђића број 2 спрат 4, радним даном од 09:00 до 15:00 часова.

Особа за контакт је Драгица Арсић, повереник стечајног управника, тел. 023/ 230-111, e-mail: darsic956@gmail.com
Понуде доставити у два примерка. Оригинал и копија се достављају у посебним затвореним ковертама, са назнаком „ПОНУДА“ – Пружање услуга процене вредности имовине стечајне масе стечајног дужникa  ПК „Спасоје Стејић“ад у стечају из Новог Кнежевца.

Понуда садржи:

· доказе о испуњености услова из тачке 6 овог позива;

· имена чланова ужег тима који ће радити процену, са квалификацијама, задужењима и референцама;

· имена чланова ширег консултантског тима;

· рок у коме ће процена бити урађена;

· цену за пружену услугу исказану у динарима, са посебно исказаним ПДВ-ом;

· динамику плаћања уговорене цене.

Додатне информације и појашњења у вези са припремањем понуде понуђачи могу тражити у писменом облику, најкасније пет дана пре истека рока за достављање понуде. Захтеве за додатне информације понуђачи треба да доставе на адресу стечајног управника, са назнаком „Питања у вези са понудом“. Наручилац ће у року од једног дана од дана пријема захтева послати понуђачу одговор у писменом облику.

Одлука о избору најбољег понуђача, на основу анализе техничких и финансијских понуда, биће донета у року од 7 дана од истека рока из става 1 ове тачке, о чему ће бити обавештени сви понуђачи.

Исплата најмање 50% уговорене цене за обављање услуга, која ће бити прецизирана уговором, извршиће се након потписивања уговора а преостали износ од 50% уговорене цене након израде и предаје процене наручиоцу.

Наручилац задржава право да по пријему свих понуда донесе одлуку да не изабере ни једног понуђача, о чему ће се понуђачима доставити писмено обавештење.

У случају одустанка од поступка избора најбољег понуђача, наручилац неће бити одговоран, ни на који начин, за стварну штету, изгубљену добит, или било какву другу штету коју понуђач може услед тога да претрпи, упркос томе што је наручилац био упозорен на могућност наступања штете.

У Зрењанину, дана 29.07.2022. год.

                                                                                                                  Стечајни управник

                                                                                                          Агенција за лиценцирање 

                                                                                                                стечајних управника

                                                                                                                    Центар за стечај

                                                                                                           Драгица Арсић, повереник

